10 нчы татар сыйныфы өчен 

татар әдәбиятыннан олимпиада биремнәре
 (2003-2004 уку елы)

1. 9 нчы сыйныфта өйрәнгәннәрне искә төшерегез һәм мәгърифәтчелек прозасына хас сыйфатларны, мисаллар китереп, күрсәтеп бирегез.
2. Г. Ибраһимовның “Яшь йөрәкләр” романындагы Сабир һәм Зыя образларына чагыштырма характеристика бирегез. Ни өчен автор аларны антиномик образлар итеп сурәтләгән?
3. Иҗади эш. Бүлмә түрендәге матур итеп бизәлгән чыршының иң олы хыялы турында кечкенә хикәя языгыз.
4. Әсәргә анализ ясагыз. Әсәрнең темасына, проблемага, идеягә, образлылыкка игътибар итегез.
Таган.
Яшәгән, ди, бер Таган. Сәгатьләр буе, көннәр буе, атналар буе, айлар буе, еллар буе балаларны атындыра-атындыра ул бик арып беткән, ди.
– Сәгать буе, көннәр буе, атналар буе, айлар буе, еллар буе балаларны атындыра-атындыра мин бик арыдым, минем ял да итәсем килә, – дигән Таган.
Шуннан балаларны атындырудан туктаган. Сәгатьләр буе, көннәр буе, атналар буе, айлар буе, еллар буе тик кенә тора икән. Шулай тора торгач, күгәргән. Хәзер җил искән саен, балаларны сагынып, чыгыр-чыгыр, чыгыр-чыгыр килә-килә елый да елый, ди, Таган.
Ә. Гаффар.
